166 Službeni list Europske unije 11/Sv. 40 32007R0390 L 97/6 SLUŽBENI LIST EUROPSKE UNIJE 12.4.2007. UREDBA KOMISIJE (EZ) br. 390/2007 od 11. travnja 2007. o uvođenju privremene antidampinške pristojbe na uvoz peroksosulfata (persulfata) podrijetlom iz Sjedinjenih Američkih Država, Narodne Republike Kine i Tajvana KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (!) (Osnovna uredba), a posebno njezin članak 7., budući da: A. POSTUPAK 1. Pokretanje postupka 31. svibnja 2006., Komisija je zaprimila pritužbu koja se odnosi na peroksosulfate (persulfate) podrijetlom iz Sjedi- njenih Američkih Država (SAD), Narodne Republike Kine (NRK) i Tajvana koju je uputilo Europsko vijeće kemijske industrije (CEFIC) (podnositelj pritužbe) na temelju članka 5. Osnovne uredbe u ime proizvođača koji predstavljaju 100 % ukupne proizvodnje persulfata Zajednice. Predmetna je pritužba sadržavala dokaze o dampingu i materijalnoj šteti koja iz njega proizlazi, što je smatrano dovoljnim kako bi se opravdalo otvaranje postupka. 13. srpnja 2006., pokrenut je postupak objavom obavi- jesti o pokretanju postupka u Službenom listu Europske unije (?). 2. Stranke na koje se odnosi postupak Komisija je službeno obavijestila o pokretanju postupka proizvođače iz Zajednice koji su podnijeli pritužbu, proizvođače izvoznike u SAD-u, NRK-u i Tajvanu, uvoz- nike, trgovce, korisnike, dobavljače i udruženjima na koje se odnosi. Zainteresirane stranke dobile su priliku izraziti (!) SL 1 56, 6.3.1996., str.1. Uredba kako je zadnje izmijenjena Uredbom (EZ) br. 2117/2005 (SL L 340, 23.12.2005., str. 17.). (2) SL € 162, 13.7.2006., str. 5. svoja stajališta u pisanom obliku i zahtijevati saslušanje u roku određenom u obavijesti o pokretanju postupka. Kako bi se proizvođačima izvoznicima u NRK-u omogu- ćilo podnošenje zahtjeva za primjenom tretmana tržišnog gospodarstva (MET) ili individualnim tretmanom (IT), ako su tako željeli, Komisija je poslala obrasce za pritužbu kineskim proizvođačima izvoznicima za koje se zna da se na njih odnosi i drugim kineskim proizvođačima izvoznicima koji su se prijavili u rokovima navedenima u obavijesti o pokretanju postupka. Šest proizvođača izvoznika zajedno sa svojim povezanim trgovačkim društvima za prodaju, prema potrebi, zatražili su MET na temelju članka 2. stavka 7. Osnovne uredbe, ili IT ako bi ispitni postupak ustanovio da ne zadovoljavaju uvjete za MET. S obzirom na naočigled visoki broj proizvođača izvoz- nika u NRK-u, Komisija je u obavijesti o pokretanju postupka navela da je moguće da će se tijekom ispitnog postupka provesti odabir uzoraka s ciljem utvrđivanja dampinga i štete u skladu s člankom 17. Osnovne uredbe. Kako bi se Komisiji omogućilo odlučivanje o tome treba li provesti odabir uzoraka ili ne te, ako da, odabir uzoraka, svi proizvođači izvoznici u NRK-u zamoljeni su da se prijave Komisiji i dostave, kako je navedeno u obavijesti o pokretanju postupka, osnovne podatke o svojim aktivnostima povezanima s predmetnim proiz- vodom tijekom kalendarske godine 2005. Budući da je samo šest proizvođača izvoznika sudjelovalo u ispitnom postupku, odlučeno je da odabir uzoraka nije potreban. Upitnici su poslani svim strankama za koje se zna da se to odnosi na njih i svim drugim trgovačkim društvima koja su se prijavila u rokovima navedenima u obavijesti o pokretanju postupka. Šest proizvođača izvoznika u NRK- u, dva u SAD-u i jedan u Tajvanu te jedan proizvođač u analognoj zemlji, Turskoj, dostavili su svoje odgovore. Dva proizvođača iz Zajednice također su _ dostavili potpuno ispunjene upitnike, a dva su uvoznika surađivala dostavljanjem ispunjenih upitnika. Štoviše, ni jedan korisnik nije odgovorio na upitnik, a ni jedan drugi korisnik nije se javio Komisiji ili joj dostavio bilo kakav podatak tijekom ispitnog postupka.